b'\n_START_ARTICLE_\nFransk Guinea\n_START_PARAGRAPH_\nFransk Guinea var et fransk administrativt koloniomr\xc3\xa5de skabt ved dekret af 17. december 1891 omfattende alle franske besiddelser p\xc3\xa5 vestkysten af Afrika mellem det dav\xc3\xa6rende portugisiske Guinea og den engelsk koloni Lagos og omfattede desuden Rivi\xc3\xa8res du Sud, kysten fra 11\xc2\xb0 til n\xc3\xa6r 9\xc2\xb0 n.br. (fraset Los-\xc3\xb8erne, som tilh\xc3\xb8rte Storbritannien) samt indlandet langs med og mellem floderne til Futa Djallon, endvidere besiddelserne p\xc3\xa5 Elfenbenskysten (indtil da "p\xc3\xa5 Guldkysten") og besiddelserne ved Beninbugten. Ved dekret af 16. juni 1895 dannede de franske besiddelser i Vestafrika: Senegal, Fransk Sudan og Fransk Guinea, generalguvernementet Fransk Vestafrika._NEWLINE_I spidsen for forvaltningen stod en guvern\xc3\xb8r, under hvilken sorterede en generalsekret\xc3\xa6r for Rivi\xc3\xa8res du Sud, en resident for besiddelserne ved Elfenbenskysten og en "lieutenant-gouverneur" for besiddelserne ved Beninbugten. Hver af de tre besiddelser havde deres eget budget.'